M.A.Salhi seg wayen i d-yejmaɛ d tasuqilt ɣer yimaẓrayen ibeṛṛaniyen, ɣer-s tasiwelt:  d abrid i ḍeffer umsawal akken ad-yeḥku ineḍruyen n taḥekayt. Yezmer umsawal netta di tilawt d tamsalt yeqqnen ɣer lbeɣi n umaru imi ay-agi d tamsalt n ufran n uɣanib) ad d-yeḥku (ad d-isawal) inḍeruyen akken mseḍfaren di taḥekayt, yezmer diɣen ad yessifses tasiwelt neɣ ad tt-yer d taẓayant. Ad tifsus tsiwelt mi ara ttemsḍfaren yinḍruyen wa deffir wayeḍ ur yelli d acu i ten-id-hebbsen, ma ulac aṭas n uglam, ulac aṭas n yiwenniyen, d waṭas n yiḍiwenniten. Gar yiwudam ad tili tsiwelt fessuset. Ad taẓẓay tsiwelt ma umsawal igellam-d aṭas (ama d iwudam, ama d adeg, ama d ayen nniḍen) yerna yessznṭeq-d aṭas n yiwudam n taḥekayt, yerna yettak-d iwenniten (ama ines ama n wiyaḍ). Maḥsub, taggara n wawal: d aglam n